**Мәктәпке әҙерлек төркөмө өсөн**

**ДӘРЕС ӨЛГӨЛӘРЕ**

**Тема: “Белем ҡалаһына сәйәхәт”.**

**Максат:** предметтарҙы  төркөмләргә өйрәтеуҙе дауам  итеү;  
бәйләнешле телмәр уҫтереу; һүҙлек запасын  байытьгу; тирә-йүнгә һаҡсыл ҡараш тәрбиәләу.   
**Һузлек эше:***һатыу үҙәге..*Типик **грамматик конструкциялар:***Көҙгө байлыҡты көлгә сәс, яҙғы ашлыҡты боҙға сәс . Алтын көҙ арты-һалҡын көҙ.Башаҡ тулған һайын башын түбән эйер.***Йыһазландырыу:**һүрәтттәр,уйынсыҡтар.

**Дэрес барышы**

— Балалар, бөгөн  ҡала буйлап сәйәхәткә барабыҙ. Ә нимә менән сәйәхәткә барғанды һеҙ йомаҡтың яуабын сисеп белерһегеҙ.

Эй,бер өй саба,өй саба, Һығыла билгенәһе, Аяҡтары резина, Тимерҙән дилбегәһе, Тәҙрәләре күп икән. Йә, уйлап әйтеп ҡара,  *(Автобус.)*

*-*Дөрөҫ,балалар.Нисәнсе маршрутҡа ултырабыҙ -Дүртенсе йә бишенсе маршрутҡа. -Бөтәгеҙ ҙә урынығыҙҙы таптығыҙ, хәҙер юлға сығайыҡ.Уйынсыҡтар магазины туҡталышы. -Был туҡталышта кем йомаҡ сисә, шул уйынсыҡ ала.

Йәйен һоро, ҡышын ак,   
Ҡыҫҡа ҡойроҡ, шеш ҡолаҡ. (Ҡуян)   
Ҡуңыҙ тугел —.- гөжләй,   
Ҡош тугел — оса. *(Самолет.)*Ауыҙы  юк, куп телле,   
Дәртләндермәй һуң   кемде? *(Гармун.)*Аяҡтары, ҡулдары бар,   
Нәҡ  кеше төҫлө үҙе Мин  һәйләшәм, ул өндәшмәй,  Ауыҙынан сыҡмай һүҙ*. (Курсак.)*

-Афарин, балалар! һеҙ үҙегеҙ теләгән уйынсыҡтарҙы::   
алдыгыҙ. Юлды дауам итәйек.   
Киләһе туҡталыш “Һатыу уҙәге” тип атала.   
Карточкалар менән эш:   
— Балалар, был магазинда нимәләр һатыла?   
— Тәрилкә, сынаяк, ҡалаҡ, таба...   
— Бер һүҙ менән нимә тип әйтәбеҙ?   
— Һауыт-һабалар.   
Дөрөҫ! Ә был нимә?   
—   Алма.   
— Ул ниндәй магазинда һатылырға тейеш?   
«Йәшелсә-емештәр» магазинында.   
— Унда алма, әфлисун, банан, ҡыяр, помидор, лимон,  *сливалар*һатыла.   
—  Дөрөҫ, балалар!   
— Әйҙәгеҙ, йәшелсә менән емештәрҙе айырып һалайыҡ. Емештәрҙе уң як кәштәгә, йәшелсәләрҙе һул яҡ кәштәгә һалайыҡ.    
— Афарин , был туҡталышта ла зирәк икәнегеҙҙе күрһәттегеҙ.

— Балалар, әйҙәгеҙ әле, “Һана һәм төҙө” тигән уйын уйнап алайык. Һеҙгә һүрәттәр. күрһәтәм ,ә һеҙ нисә таяҡса икәнен һанағыҙ,шунан мин һурәттәрҙе йәшерәм,ә һеҙ эшләп күрһәтегеҙ. — Афарин, балалар! Был уйында ла иғтибарлы булдығыҙ. Тагы бер туҡталышка килеп еткәнде Һиҙмәй ҙә ҡалдыҡ.   
Был туҡталыш нимә тип атала, кем әйтер?   
— “3оопарк”. (өстәлдә йылы як хайуандарының уйынсыҡтары теҙелгән)   
— Бында нисә хайуан?   
Фил уң яктан нисәнсе?   
Фил уң яктан бишенсе.   
— Жираф һул яҡтан нисәнсе?   
— Жираф һул яҡтан алтынсы.   
Маймылдың эргәһендә нимәләр тора?   
Маймылдың алдында — фил, артында жираф тора.   
—  Афарин, балалар! Әйҙәгеҙ, зоопарктың хайуандары менән хушлашып, юлды дауам итәйек.   
Автобус ҡаланан сығып китә һәм “Урман” туҡталышына   
барып туҡтай.   
— Беҙҙең тауышҡа ҡоштар, хайуандар ҡурҡмаһын  өсөн үҙебеҙҙе тыныс ҡына тотайыҡ.

Ял минуты *(хәрәкәттәр менэн).*Беҙ көгө япрактар: Ел иҫте— беҙ осток, Ергә әкрен генә төштөк. Ел тағы иҫә-иҫә, Әйләнеп осоп киттек, Тағы ла ергә төштөк.

-Балалар,тәбиғәт тураһында ниндәй мәҡәлдәр беләһегеҙ

Көҙгө ашлыҡты көлгә сәс,

Яҙғы ашлыҡты боҙға сәс.

Алтын көҙ арты-һалҡын көҙ.

Башак тулған һайын *башын*тубән эйер.   
— Афарин, балалар! Балалар, беҙгә  баҡсаға ла кайтырғ ла вакыт етте.